સામગ્રી: બાળપણમાં હોળી પર નિબંધ લખતા આપણે હંમેશાં આ વાક્યો લખતાં. હોળીને આડે હવે બહુ ઓછા દિવસો બાકી છે, ત્યારે બજાર પણ હોળીના રંગે રંગાવા લાગ્યું છે. 

હોળીની આ તૈયારીઓ વચ્ચે કપડાં ધોવાના સાબુ અને પાઉડર બનાવતી કંપની સર્ફ એક્સેલ ચર્ચામાં આવી ગઈ છે.

સામાન્ય રીતે તો લોકોને હોળી રમ્યા બાદ આવી પ્રોડક્ટ્સ યાદ આવતી હોય છે. પરંતુ આ વખતે મુદ્દો થોડો અલગ છે. સોશિયલ મીડિયા પર એક હૅશટેગ #BoycottSurfExcel સતત ટ્રૅન્ડમાં હતો.

તેનું એક માત્ર કારણ છે સર્ફ એક્સેલની હોળી અંગેની એક જાહેરખબર.

આ જાહેરખબરમાં શું છે?

સૌથી પહેલાં આપને આ જાહર ખબર વિશે જણાવીએ. માત્ર એક મિનિટની આ જાહેર ખબરમાં એક નાનકડી છોકરી સાઇકલ પર જઈ રહી છે અને તેના પર કેટલાક બાળકો રંગ ભરેલાં ફુગ્ગા મારે છે.

છોકરી ખુશીથી પોતાના પર એ ફુગ્ગા પડવા દે છે. જ્યારે છોકરાઓના બધાં જ ફુગ્ગા ખલાસ થઈ જાય ત્યારે તેની સાઇકલ એક ઘર પાસે અટકે છે. એ છોકરી એક છોકરાને બોલાવીને કહે છે, "બહાર આવી જા, બધું જ પૂરું થઈ ગયું."

એ બાળક સફેદ કૂર્તા-પાયજામામાં છે. તેને પોતાની સાઇકલ પર બેસાડીને છોકરી એક મસ્જિદ બહાર ઊતારી આવે છે. મસ્જિદમાં જતાં તે બાળક કહે છે કે તે નમાઝ પઢીને આવે છે. 

ત્યારે છોકરી કહે છે કે પછી રંગ પણ પડશે. અને બાળક આનંદથી માથું હલાવીને હા પાડે છે. અહીં આ જાહેરાત પૂરી થાય છે.

આ વીડિયોને 9 લાખ લોકોએ જોઈ ચૂક્યા છે. આ જાહેરાત સાથે એક હૅશટેગ લખ્યું છે, #RangLayeSang.

તમે આ વાંચ્યું કે નહીં?

જાહેરખબર પર વિવાદ

ઘણા જમણેરી વિચારધારા ધરાવતા લોકોએ આ જાહેરખબરનો વિરોધ કર્યો છે. તેઓ માને છે કે, આ જાહેરખબરમાં હોળીના તહેવારને ખોટી રીતે દર્શાવાયો છે. 

ઘણા લોકો સોશિયલ મીડિયા પર લખી રહ્યા છે કે આ જાહેરાત દ્વારા હિન્દુ-મુસ્લિમ વચ્ચેના અંતરને દર્શાવાયું છે. સાથે જ એ દર્શાવવાની કોશિશ કરવામાં આવી છે કે હોળીના તહેવારથી અન્ય ધર્મના લોકો પરેશાન થાય છે.

ફિલ્મ નિર્દેશક વિવેક અગ્નિહોત્રીએ લખ્યું, "આમ તો હું ક્રિએટિવ આઝાદીનો સમર્થક છું. પરંતુ મારું માનવું છે કે આ પ્રકારના ડફોળ કૉપીરાઈટર પર ભારત જેવા ધમર્નિરપેક્ષ દેશમાં પ્રતિબંધ મુકાવો જોઈએ. તેઓ ભારતની ગંગા જમની પરંપરાને યમુનાથી અલગ કરવાના પ્રયત્ન કરે છે."

બાબા રામદેવે લખ્યું છે, "આપણે કોઈ પણ ધર્મની વિરુદ્ધમાં નથી. પરંતુ જે ચાલી રહ્યું છે, તેના પર ગંભીરતાથી વિચારવાની જરૂર છે. લાગે છે કે જે વિદેશી સર્ફથી આપણે કપડાં ધોતા હતા, તેને જ ધોવાનો સમય આવી ગયો...\nઅગાઉની સામગ્રીનો સારાંશ નીચે મુજબ કરી શકાય છે:
'હોળી રંગોનો તહેવાર છે. હોળીના રંગો સાથે આંતરિક વિખવાદ, દુશ્મની અને ભેદભાવને દૂર કરીને આપણે એકબીજાને પ્રેમના રંગમા રંગી દઈએ છીએ.'